Unha imaxe en pseudocor da HD1 sintetizou datos de observación de tres cores observadas desde o telescopio VISTA. O obxecto vermello no centro da imaxe ampliada é HD1.
**HD1** é unha suposta galaxia de alto desprazamento ao vermello, e considérase, en abril de 2022, a galaxia coñecida máis antiga e máis distante identificada até agora no universo observábel.

Descubrimento
-------------

O descubrimento de HD1 ( RA :10:01:51.31 DEC :+02:32:50.0) na constelación de Sextans,  xunto cunha galaxia relacionada, HD2 ( RA :02:18:52.44 DEC :- 05:08:36.1) na constelación de Cetus, foi informado por astrónomos da Universidade de Toquio o 7 de abril de 2022.

Propiedades físicas
-------------------

HD1 ten un desprazamento espectroscópico ao vermello de *z* = 13.27, o que significa que a luz da galaxia viaxou durante 13.500 millóns de anos no seu camiño cara á Terra, que debido á expansión do universo, corresponde a unha distancia propia de aproximadamente 33.400 millóns de anos luz (10.200 millóns de parsecs)   A posición observada de HD1 determinouse uns 330 millóns de anos despois do Big Bang. Outra galaxia similar de alto desprazamento ao vermello, HD2, determinouse que estaba case tan lonxe como HD1.

A galaxia anterior máis afastada coñecida, GN-z11, cun desprazamento ao vermello de 11, o que suxire que a posición observada da galaxia é uns 420 millóns de anos despois do Big Bang, foi descuberta en 2016. 

O brillo infrecuentemente alto do HD1 foi unha cuestión aberta para os seus descubridores; ten unha emisión ultravioleta significativamente luminosa. Propuxéronse posibles explicacións, unha delas é que se trata dunha galaxia activa de ruptura de Lyman (*Lyman-break galaxy*), ou unha galaxia de explosión estelar máis ben extrema que produce estrelas a un ritmo moi superior ao observado anteriormente. Tamén se considera que pode ter unha poboación significativa de estrelas da Poboación III que son moito máis masivas e luminosas que as estrelas actuais. Outro escenario é que pode ser un quásar que alberga un buraco negro supermasivo; tal escenario poñería restricións aos modelos de crecemento do burato negro nunha etapa tan temperá do universo. Probabelmente, unha resolución sobre a verdadeira natureza da galaxia esperaría confirmacións do telescopio espacial James Webb.

Consideracións futuras
----------------------

Segundo os descubridores de HD1 e HD2, *"Se se confirma espectroscopicamente, estas dúas fontes [é dicir, HD1 e HD2] representarán un laboratorio notábel para estudar o Universo en desprazamentos ao vermello previamente inaccesibles"*.  Os investigadores esperan aínda máis aclaracións dos obxectos astronómicos, incluíndo unha mellor identificación dos obxectos como galaxias, ou, posiblemente, como quásares ou buracos negros, cando os examinarán coidadosamente o próximo telescopio espacial James Webb, o telescopio espacial Nancy Grace Roman e as misións espaciais GREX-PLUS. 

HD1, nun exame detallado, tamén pode revelar as primeiras estrelas visíbeis da Poboación III, debido á súa vellez. Ademais, os investigadores afirman que o uso dos novos telescopios espaciais próximos podería axudar a descubrir máis de 10.000 galaxias nesta primeira época do Universo.

 Os primeiros candidatos a galaxias e a historia do Universo (7 de abril de 2022)

Notas
-----

1. ↑  "Constellation". *djm.cc*. 2008. Consultado o 9-4-2022.
2. ↑  "A Search for H-Dropout Lyman Break Galaxies at z~12-16" (PDF). 2 de febreiro de 2022. Consultado o 9 de abril de 2022.
3. ↑  "Astronomers-have-found-what-may-be-the-most-distant-galaxy-ever-seen". 7 de abril de 2022.
4. ↑  "Most-distant-galaxy discovery". 7-4-2022.
5. ↑  "Are these the most distant galaxies yet seen?". 7 de abril de 2022.
6. ↑  "astronomers-distant-galaxy". 7/4/2022.
7. ↑  "Are the newly-discovered z ∼ 13 drop-out sources starburst galaxies or quasars?". 7 de abril de 2022. doi:10.1093/mnrasl/slac035.
8. ↑  "Astronomers-detect-most-distant-galaxy-candidate-yet". 7 de abril 2022. Consultado o 9 de abril de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***HD1*** |

### Ligazóns externas

* 

* Video (NASA; 2:10; 4/7/2022) – HD1: farthest known galaxy no YouTube